लंदन का सोना हाजिर आज 0.50 डॉलर की तेजी में 1,232.90 डॉलर प्रति औंस बोला गया। दिसंबर का अमेरिकी सोना वायदा भी 1.40 डॉलर की तेजी में 1,234.7 डॉलर प्रति औंस बोला गया। इस दौरान चांदी 0.01 डॉलर की तेजी में 14.72 डॉलर प्रति औंस बोली गई। बाजार विश्लेषकों के मुताबिक धनतेरस के अवसर पर सोने और चांदी की खरीद शुभ मानी जाती है लेकिन इस बार बाजार में बिक्री सामान्य है। खरीदार ज्यादातर सोने और चांदी के सिक्कों में दिलचस्पी दिखा रहे हैं। उन्होंने बताया कि इस साल फसल भी अच्छी रही है बावजूद इसके ग्राहकी कम है। ग्रामीण इलाकों में मांग पहले से काफी घट गई है।